Дизайнерските радиатори следва да се поставят в най-студената част на стаята. Препоръчително е да поставите радиатора под прозореца, за да създадете въздушна завеса. По този начин ще попречите на студения въздух, преминаващ през стъклото, да навлезе в помещението. Ако в помещението има два прозореца е желателно и под двата да бъде поставен радиатор. Така мощността и топлината съответно, ще бъде разпределена равномерно в помещението. Препоръчителната височина за монтаж от нивото на пода е 10-30 см, в зависимост от вида и дизайна на радиатора. Желателно е радиаторът да бъде центриран.